Fra 1981 til 1986 ledet han Drammens Museum, før han igjen var tilbake i Arendal som leder for Aust-Agder-Museet. Som leder av dette hadde han i lang tid også ansvar for Næs Jernverksmuseum, der han spilte en viktig rolle ved etableringen, og ble dets første leder i 1994 etter at det ble etablert som en egen museumsstiftelse og institusjon med ansvar for forvaltningen av Næs Jernverk samt norsk jernverkshistorie generelt. Han fortsatte i denne stillingen frem til oppnådd aldersgrense i 1999.